Mae’r Awdurdodau Tân ac Achub hefyd wedi parhau i ddarparu amrywiaeth eang o fentrau diogelwch cymunedol. Er bod angen gohirio llawer o fentrau wyneb yn wyneb dros dro, gwnaeth yr Awdurdodau addasu’n dda. Cafodd gwiriadau diogelwch cartrefi ar gyfer y rheini sydd fwyaf agored i niwed o dân yn y cartref eu blaenoriaethu, a mabwysiadwyd system frysbennu ar gyfer Cymru gyfan i asesu a oedd angen cynnal ymweliadau wyneb yn wyneb ai peidio. Gweithiwyd hefyd gydag awdurdodau lleol er mwyn parhau i ddarparu addysg drwy Hwb a phlatfformau eraill i ysgolion. O ran y rheini a oedd yn y perygl mwyaf, cynhaliodd yr Awdurdodau Tân ac Achub yr asesiadau risg angenrheidiol, gan ddarparu cyfarpar diogelu personol llawn i ddiogelu diffoddwyr tân a’r cyhoedd. O ran achosion risg is, darparodd yr Awdurdodau Tân ac Achub gyngor i ddeiliaid tai dros y ffôn neu ar-lein, gan anfon cyfarpar diogelwch tân cartrefi drwy’r post neu eu cludo’n uniongyrchol i’r drws. Hefyd, cynhaliwyd archwiliadau diogelwch tân o bell i fusnesau pan oedd hynny’n bosibl, gan roi cyngor dros y ffôn i sefydliadau risg uchel megis cartrefi gofal. Drwy flaenoriaethu fel hyn, roedd yr Awdurdodau Tân ac Achub yn gallu sicrhau bod y rheini a oedd yn y perygl mwyaf yn y gymuned yn parhau i gael eu diogelu, a chynhaliwyd ymweliadau â safleoedd penodol er mwyn sicrhau bod systemau diogel yn cael eu cynnal. Bellach, mae’r Awdurdodau wedi dechrau gwerthuso’r dulliau gweithredu hyn er mwyn gweld i ba raddau y byddai’n bosibl eu mabwysiadu’n barhaol. Mae’r dulliau gweithredu arloesol hyn wedi helpu i leihau costau ac allyriadau carbon – rhywbeth yr wyf i’n ei groesawu.
The FRAs have also continued to deliver a wide range of community safety initiatives. Although many face to face initiatives were temporarily suspended, the FRAs adapted well. They prioritised home safety checks for those most vulnerable to dwelling fires, and adopted a triage system on an all Wales basis to assess whether face to face visits were required.  They worked with local authorities to enable continued delivery of education via the Hwb and other school platforms. For those at greatest risk, the FRAs conducted the necessary risk assessments and provided full PPE to protect both firefighters and the public.  In lower-risk cases, the FRAs provided advice to householders by telephone or online, and supplied free home fire safety equipment by post or delivery direct to the doorstep.   Business fire safety inspections were also undertaken remotely where possible and telephone advice provided to high risk establishments such as care homes.  By prioritising in this way, the FRAs were able to ensure those at greatest risk within the community continued to be protected, and had specific site visits to ensure safe systems were being maintained.  The FRAs have now started to evaluate these approaches to determine how far they can be adopted on a continuing basis. These innovative approaches have helped reduced costs and carbon emissions, which I welcome.